
Nr. 5.633 din 20 septembrie 2022
REFERAT DE APROBARE

la proiectul de hotărâre privind desemnarea reprezentantului Consiliului Local al Comunei Vulcana-Băi în Comisia pentru evaluarea și asigurarea calității în educație de la nivelul Școlii Gimnaziale „Ion MAREȘ” Vulcana-Băi
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare desemnarea reprezentantului Consiliului Local al Comunei Vulcana-Băi în Comisia pentru evaluarea și asigurarea calității în educație de la nivelul Școlii Gimnaziale „Ion MAREȘ” Vulcana-Băi.
Sediul materiei privind această capacitate a Consiliului Local îl reprezintă:
a) art. 15, art. 32, art. 120 alin. (1)  și art. 121 alin. (1) și alin. (2)  din Constituția României, republicată;

b) art. 10 pct. 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare; 

d) art. 11 alin. (4) lit. e) din Ordonanța de urgență nr. 75/2005 privind asigurarea calității educației, aprobată prin Legea nr. 87/2006, cu modificările şi completările ulterioare;

e) Legii educaţiei naţionale nr. 1/2011, cu modificările şi completările ulterioare;

f) art. 1 alin. (2), art. 3, art. 95 alin. (2), art. 96, art. 98, art. 105 alin. (1) art. 129 alin. (1), alin. (2) lit. d) și alin. (7) lit. a), art. 139, art. 197, art. 198 și art. 199 din Ordonanța de urgență a Guvernului  nr. 57/2019 privind Codul administrativ, cu modificările și completările ulterioare,

g) art. 3 alin. (2), art. 31, art. 40-40 și art. 80-83  din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

h) Hotărârii Consiliului Local nr. 61 din 29 august 2022 privind alegerea președintelui și a potențialului președinte de ședință pentru durata ședinței următoare,
având în vedere solicitarea Școlii Gimnaziale „Ion MAREȘ” Vulcana-Băi prin care solicită desemnarea reprezentantului Consiliului Local al Comunei Vulcana-Băi în Comisia pentru evaluarea și asigurarea calității în educație de la nivelul Școlii Gimnaziale „Ion MAREȘ” Vulcana-Băi,
Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite direcției generale pentru monitorizarea procedurilor administrative din aparatul de specialitate al primarului comunei în vederea analizării şi întocmirii raportului de specialitate. 

Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului Hotărârii Consiliului Local privind desemnarea reprezentantului Consiliului Local al Comunei Vulcana-Băi în Comisia pentru evaluarea și asigurarea calității în educație de la nivelul Școlii Gimnaziale „Ion MAREȘ” Vulcana-Băi, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia considerației mele,

PRIMARUL COMUNEI VULCANA-BĂI,

Emil DRĂGHICI

